
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

16 ΟΚΤΩΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1024 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί της 
οδού Αγίας Λαύρας αρ. 20 στην περιοχή Κυπριάδου της Αθήνας, 
φερομένου ως ιδιοκτησία Εμμανουήλ Καραπατή και καθορισμός 


ειδικών όρων και περιορισμών δόμησης. 1 

Χαρακτηρισμός ως διατηρητέων δεκατεσσάρων (14) κτιρίων που 
βρίσκονται στην πόλη του Ναυπλίου και καθορισμός ειδικών 

όρων και περιορισμών δόμησης. 2 

Χαρακτηρισμός ως διατηρητέων δέκα (10) κτιρίων που βρίσκονται 
στην πόλη της Λειβαδιάς του Ν. Βοιωτίας και καθορισμός ειδι¬ 
κών όρων και περιορισμών δόμησης. 3 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης λόγω προσκυρώσεως 

στο Ν. Θεσσαλονίκης. , . 4 

Ανακοίνωση παρακατάθεσης αποζημίωσης λόγω προσκυρώσεως 

στο Ν. Θεσ/νίκης. 5 

Παρακατάθεση .ποσού αποζημίωσης λόγω προσκυρώσεως. 6 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ. 56957/4453 (1) 


Χαρακτηρισμός ως διατηρητέου του κτιρίου που βρίσκεται επί της οδού 
Αγίας Λαύρας αρ. 20 στην περιοχή Κυπριάδου της Αθήνας, φερομέ¬ 
νου ως ιδιοκτησία Εμμανουήλ Καραπατή και καθορισμός ειδικών 
όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

2. Την υπ’ αριθ. ΟΙΚ 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 


γών Προεδρίας Κυβερνήσεως, Εσωτερικών και Περιβάλλοντος, Χωρο¬ 
ταξίας και Δημοσίων Έργων (ΦΕΚ 482/Δ/87). 

4. Την από 17.6.1987 αιτιολογική έκθεση της Διεύθυνσης Παραδο¬ 
σιακών Οικισμών και Περιβάλλοντος (Γ7). ' 

5. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/85 (ΦΕΚ 210/Α) χωρίς να περιέλθουν 
στη Δ/νση Παραδοσιακών Οικισμών και Περιβάλλοντος (Γ7) τυχόν 
αντιρρήσεις του Εμμανουήλ Καραπατή, αποφασίζουμε: 

1: Χαρακτηρίζεται ως διατηρητέο το κτίριο που βρίσκεται επί της 
οδού Αγίας Λαύρας αρ. 20 στην περιοχή Κυπριάδου της Αθήνας, φερό- 
μενο ως ιδιοκτησία Εμμανουήλ Καραπατή, όπως φαίνεται σημειωμένο 
με διαγράμμιση στο σχετικό πρωτότυπο τοπογραφικό διάγραμμα σε 
κλίμακα 1:1000 που θεωρήθηκε από τον Προϊστάμενο της Δ/νσης Πο- 
λεοδομικών Εφαρμογών με την υπ’ αρ. 56957/1987 πράξη του και 
που συνοπτικό του αντίτυπο δημοσιεύεται με την παρούσα απόφαση 
γιατί πρόκειται για αξιόλογο κτίριο με ιδιαίτερο αρχιτεκτονικό και μορ- 
φολογικό χαρακτήρα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των; επιμέρους,αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου, εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο και στον περιβάλ¬ 
λοντα χώρο του. Επιτρέπεται μόνον η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση των χώρων του 
κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Σεπτεμβρίου 1987^ 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. ΟΙΚ. 60623/4523 (2) 

Χαρακτηρισμός ως διατηρητέων δεκατεσσάρων (14) κτιρίων που βρί¬ 
σκονται στην πόλη του Ναυπλίου και καθορισμός ειδικών όρων και 

περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αρ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας Κυβερνήσεως, Εσωτερικών και Περιβάλλοντος, Χωρο¬ 
ταξίας και Δημοσίων Έργων (ΦΕΚ 482/Δ/87). 

4. Την από 11.2.1987 αιτιολογική έκθεση και την από 20.8.87 ει¬ 
σήγηση της Δ/νσης Παραδοσιακών Οικισμών και Περιβάλλοντος (Γ7). 

5. Τις απαντήσεις των ενδιαφερομένων και την παρέλευση της προ¬ 
θεσμίας που ορίζεται από τις διατάξεις του άρθρου 4 παρ. 2 του Ν. 
1577/85 (ΦΕΚ 210/Α) χωρίς να περιέλθουν στη Δ/νση Παραδοσια¬ 
κών Οικισμών και Περιβάλλοντος (Γ7) τυχόν αντιρρήσεις των λοιπών 
ενδιαφερομένων, αποφασίζουμε: 

1. Χαρακτηρίζονται ως διατηρητέα δεκατέσσερα (14) κτίρια που 
βρίσκονται στην πόλη του Ναυπλίου όπως αυτά αναφέρονται αριθμη- 
μένα με αύξοντα αριθμό 1 μέχρι 14 στον παρακάτω πίνακα και σημειώ¬ 
νονται με διαγράμμιση και τον (αντίστοιχο αύξοντα αριθμό στο σχετικό 
πρωτότυπο τοπογραφικό διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Δ/νσης Πολεοδομικών Εφαρμογών με 
την υπ’ αρ. 60623/1987 πράξη του που συνοπτικό του αντίτυπο δημο¬ 
σιεύεται με την παρούσα απόφαση γιατί πρόκειται για κτίρια με ιδιαί¬ 
τερο αρχιτεκτονικό και μορφολογικό ενδιαφέρον που αποτελούν χαρα¬ 
κτηριστικά δείγματα της παραδοσιακής αρχιτεκτονικής και στοιχεία 
του παραδοσιακού πολεοδομικού ιστού της παλιάς πόλης του Ναυπλίου. 

ΚΑΤΑΛΟΓΟΣ ΔΙΑΤΗΡΗΤΕΩΝ ΚΤΙΡΙΩΝ 

α/α ΔΙΕΥΘΥΝΣΗ ΚΤΙΡΙΟΥ ΦΕΡΟΜΕΝΟΙ ΩΣ ΙΔΙΟΚΤΗΤΕΣ 

1. Λεωφόρος Αμαλίας 30, Παναγιώτης Β. Τσούμπας. 

2. Ζυγομαλά 42, Ευγενία Σ. Μάνου και Ευφροσύνη Κ. Κονταξή. 

3. Βασ. Κων/νου 23 και Δημητριάδου 1, Ελιά. Δ. Μανιάτη. 

4. Βελίνη 4, ιδιοκτήτες Ιωάννης Κωσταρέλος και Γεώργιος I. Κω- 
σταρέλος. 

5. Ευθυμιοπούλου 8 και Ζυγομαλά, Ελένη I. Κριθαροπούλου. 

6. Γεναδίου 7, Μαριά Δ. Κασαβέτη και Όλγα Π. Παπαθανασοπού- 
λου. 

7. Βασ. Αλεξάνδρου 26 και Βασ. Όλγας 25, Κ. Καψάλης. 


8. Βασ. Όλγας 11 - Βασ. Αλεξάνδρου 12 και Σιώκου, Ευανθία Πα- 
παθανασοπούλου - Παπαδημητρίου. 

9. Βασ. Όλγας 10 και Όθωνος 11, Κων/να Ηλία Τσιπόκα. 

10. Αντωνοπούλου 24 Β, Παναγιώτης και Ελένη Ηλιάδη. 

11. Βασ. Κων/νου 10, Μαρία και Ευστάθιος Βασ. Καλογερόπου- 
λος. 

12. Βασ. Κων/νου 13-15 και Σιώκου 2, Κληροδότημα «Ηλία 
Μπιλίνδα». 

13. Λεωφ. Αμαλίας 11 - Σιώκου 7 - Υψηλάντου 7, Άννα Θ. 
Θεοδωροπούλου. 

14. Βασ. Κων/νου 22, ιδιοκτήτης Θεόδωρος Κωστούρας. 

2. Ως διατηρητέο χαρακτηρίζεται το αρχικό εκάστοτε κτίριο καθώς 
και οι εναρμονιζόμενες με αυτό μεταγενέστερες προσθήκες όχι όμως και 
τα πάσης φύσης υπάρχοντα προσκτίσματα που αλλοιώνουν το -αρχικό 
κτίριο και μπορούν να αφαιρεθούν μετά από έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών ή 
καλλιτεχνικών διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς των διατηρητέων κτιρίων εφόσον 
δεν αλλοιώνεται ο αρχιτεκτονικός χαρακτήρας τους και δε θίγονται τα 
διατηρητέα στοιχεία τους. 

5. α. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση των κτιρίων. Επιτρέπεται μόνο η το¬ 
ποθέτηση επιγραφών περιορισμένων διαστάσεων που πληροφορούν για 
τυχόν χρήση των χώρων των κτιρίων. 

β. Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στον όνομα και 
στο αντικείμενο των εργασιών του. Οι φωτεινές επιγραφές στα ισόγεια 
των καταστημάτων, έστω και αν τοποθετούνται μέσα στις προθήκες, 
έχουν χρώμα λευκό ή κίτρινο σταθερό και συνεχές και αποτελούνται από 
μεμονωμένα στοιχεία, γράμματα, αριθμούς. 

6. Για οποιαδήπτε επέμβαση στο εξωτερικό ή εσωτερικό των διατη¬ 
ρητέων κτιρίων και στο χώρο που τα περιβάλλει, καθώς και την τοποθέ¬ 
τηση επιγραφών, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην εφημερίδα της Κυβερνή¬ 
σεως. 

Αθήνα, 23 Σεπτεμβρίου 1987 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ- οιχ. 56931/4319 (3) 

Χαρακτηρισμός ως διατηρητέων δέκα (10) κτιρίων που βρίσκονται 

στην πόλη της Λειβαδιάς του Ν, Βοιωτίας και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1 Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αρ. ΟΙΚ. 75724/1151/30.12.1983 κοινή απόφαση 
ίων Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας Κυβερνήσεως, Εσωτερικών και Περιβάλλοντος, Χωρο¬ 
ταξίας και Δημοσίων Έργων (ΦΕΚ 482/Δ/87). 

4. Την από 17.11.1986 αιτιολογική έκθεση και την από 19.8.87 
εισήγηση της Δ/νσης Παραδοσιακών Οικισμών και Περιβάλλοντος 
(Γ7). 

5. Τις απαντήσεις των ενδιαφερομένων και την παρέλευση της προ¬ 
θεσμίας που ορίζεται από τις διατάξεις του άρθρου 4 παρ. 2 του Ν. 
1577/85 (ΦΕΚ 210/Α/85) χωρίς να περιέλθουν στη Δ/νση Παραδο¬ 
σιακών Οικισμών και Περιβάλλοντος (Γ7) τυχόν αντιρρήσεις των λοι¬ 
πών ενδιαφερομένων, αποφασίζουμε: 

1. Χαρακτηρίζονται ως διατηρητέα δέκα (10) κτίρια που βρίσκονται 
στην πόλη της Λειβαδιάς του Ν. Βοιωτίας επί της οδού: 

1. Στρατηγού Ιωάννου 50-52 φερόμενο ως ιδιοκτησία Βασιληά Γ. 

2. Στρατηγού Ιωάννου 48, φερόμενο ως ιδιοκτησία Σπυρ. Λ. Παπα- 
νικολάου. 

3. Στρατηγού Ιωάννου 49, φερόμενο ως ιδιοκτησία κληρ. Αφών 
Σουλτάνη. 

4. Στρατηγού Ιωάννου 51, φερόμενο ως ιδιοκτησία Ευστάθιου Σα- 
κελλάριου. 

5. Στρατηγού Ιωάννου 66. φερόμενο ως ιδιοκτησία κληρ. Λουκίας 
Καρατζά. 

6. Στρατηγού Ιωάννου 61, φερόμενο ως ιδιοκτησία Παναγ. Ρούσ- 
σου. 

7. Στρατηγού Ιωάννου 63, φερόμενο ως ιδιοκτησία Μαρίας, Λουκά, 
Γιώργου και Μιλτιάδη Μακρή. 

8. Στρατηγού Ιωάννου 81, φερόμενο ως ιδιοκτησία Άννας Μερ- 
τζάνη. 

9. Στρατηγού Ιωάννου 83, φερόμενο ως ιδιοκτησία Λεωνίδα, Αικα¬ 
τερίνης και Ασημίνας Καρούζου. 

10. του Νερόμυλου Δραμά, φερόμενο ως ιδιοκτησία Παπαϊωάννου 
και Ιερού Ναού Αγ. Γεωργίου, όπως φαίνονται σημειωμένα με σκιαγρά- 
φιση στο σχετικό πρωτότυπο τοπογραφικό διάγραμμα σε κλίμακα 
1:2000 που θεωρήθηκε από τον Προϊστάμενο της Δ/νσης Πολεοδομι- 
κών Εφαρμογών με την υπ’ αριθ. 56931/1987 πράξη του και που συ¬ 
νοπτικό του αντίτυπο δημοσιεύεται με την παρούσα απόφαση γιατί πρό¬ 


κειται για αξιόλογα κτίρια με ιδιαίτερο αρχιτεκτονικό και μορφολογικό 
χαρακτήρα. 

2. Ως διατηρητέο χαρακτηρίζεται το αρχικό εκάστοτε κτίριο καθώς 
και οι εναρμονιζόμενες με αυτό μεταγενέστερες προσθήκες, όχι όμως 
και τα πάσης φύσης υπάρχοντα προσκτίσματα που αλλοιώνουν το αρ¬ 
χικό κτίριο και μπορούν να αφαιρεθούν μετά από έγκριση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση, η αλλαγή 
της χρήσης, καθώς και επεμβάσεις για λόγους λειτουργικούς και χρή¬ 
σης των διατηρητέων κτιρίων εφόσον δεν αλλοιώνεται ο αρχιτεκτονικός 
χαρακτήρας τους και δε θίγονται τα διατηρητέα στοιχεία τους. 

5. α. Αιτήσεις για ανέγερση νέων κτιρίων στα οικόπεδα των διατηρη¬ 
τέων κτιρίων ή για προσθήκες στα διατηρητέα κτίρια, αποστέλλονται 
από την ΓΙολεοδομική Υπηρεσία στην αρμόδια Υπηρεσία του Υπουρ¬ 
γείου I Ιεριβάλλοντος, Χωροταξίας και Δημοσίων Έργων με γνώμη της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ) για ει¬ 
δικές ρυθμίσεις σύμφωνα με τις διατάξεις του άρθρου 4 παρ. 2 του Ν. 
1577/85 περί Γενικού Οικοδομικού Κανονισμού εφόσον δεν παραβλά¬ 
πτεται το διατηρητέο κτίριο και ο χώρος που το περιβάλλει. 

β. Κατ' εξαίρεση από το προηγούμενο εδάφιο και μετά από έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ) 
επιτρέπεται η προσθήκη κατ’ επέκταση διατηρητέου κτιρίου περιορισμέ¬ 
νων διαστάσεων εφόσον κρίνονται απαραίτητες για τη λειτουργική εξυ¬ 
πηρέτηση του κτιρίου. 

6. α. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση των διατηρητέων κτιρίων. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τυχόν χρήση των χώρων των κτιρίων. 

β. Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων έστω και αν τοποθετούνται μέσα στις προθήκες 
έχουν χρώμα λευκό ή κίτρινο, σταθερό και συνεχές και αποτελούνται 
από μεμονωμένα στοιχεία, γράμματα, αριθμούς. 

7. Για οποιαδήπτε επέμβαση στο εξωτερικό και εσωτερικό των δια¬ 
τηρητέων κτιρίων και στον περιβάλλοντα χώρο τους καθώς και την το¬ 
ποθέτηση επιγραφών απαιτείται η έγκριση της Επιτροπής Πολεοδομι- 
κοϋ και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της κυβερνή¬ 
σεως. 

Αθήνα, 18 Σεπτεμβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

(4) 

Ανακοίνωση παρακατάθεσης αποζημίωσης λόγω προσκυρώσεως στο 
Ν. Θεσσαλονίκης. 

Ενόψη των διατάξεων του Ν.Δ. 17.7.1923 «περί σχεδίων, Πόλεων 
Νομών κ.λπ.» και του άρθρου 7 παρ. ΙτουΑ.Ν. 1731/1939, γνωστο¬ 
ποιείται προς κάθε ενδιαφερόμενο και προς τους φερομένους δικαιού¬ 
χους 1) Αλεξάνδρα Κιζάκη, 2) Αθανάσιο Κιζάκη, 3) Ανθοϋλη Κιζάκη, 
4) Αναστασία Κιζάκη, 5) Ιωάννη Καλόν και 6) Παντελή Καλόν, όλων 
κατοίκων Θεσ/νίκης, ότι σε εκτέλεση της υπ' αριθμ. 4124/1978 πρά- 
ξεως τακτοποιήσεως και αναλογισμού αποζημιώσεως του Γραφείου 
Πολεοδομίας Θεσ/νίκης που κυρώθηκε με την υπ’ αριθμ. 51574/ 
1979 απόφαση του Νομάρχη Θεσ/νίκης και της υπ’ αριθμ. 5190/ 
1987 αποφάσεως του Μονομελούς Πρωτοδικείου Θεσσαλονίκης, παρα¬ 
κατατέθηκε στο Ταμείο Παρακαταθηκών και Δανείων (υποκατάστημα 
Θεσ/νίκης) η προσδιορισθείσα προσωρινή αποζημίωση του ανφερομένου 
στην παραπάνω πράξη και προακυρουμένου στην ιδιοκτησία των κατα¬ 
θετών 1) Αικατερίνης Νικολάου Αναστασιάδου, 2) Καλλιόπης Νικο¬ 
λάου Αναστασιάδου, 3) Αικατερίνης Ευαγγέλου Αναστασιάδου, 4) Αλε¬ 
ξάνδρου Ευαγγέλου Αναστασιάδη, 5) Νικολάου Χριστοδούλου Αναστα- 
σιάδη και 6) Ευαγγέλου Χριστοδούλου Αναστασιάδη οικοπεδικού τμή¬ 
ματος με τα στοιχεία 11-12-13-9-11 εμβ. 17,50 μ 2 που φέρεται ότι 
ανήκει στην ιδιοκτησία των καθ’ ών ως άνω με υποχρέους τους καταθέ¬ 
τες και βρίσκεται στην οδό Ανατολικής Θράκης στο Συνοικισμό Κ. Τού- 
μπας του Δήμου και Νομού Θεσσαλονίκής και άτι για το σκοπό αυτό εκ- 
δόθηκε το υπ’ αριθμ. 401240/24.9.1987 Γραμμάτιο συστάσεως πα¬ 
ρακαταθήκης, το οποίο κατατέθηκε ;; το Συμβολαιογράφο Θεσ/νίκης 
Ευάγγελο Βαντσίδη, συνταχθείσης σχετικής της υπ’ αριθμ. 9035/ 
30.9.87 πράξεως αυτού, αποδοτέο στους κατά Νόμο δικαιούχους, ει- 
δοποιούντας ως εκ τούτου οι αξιούντες εμπράγματα δικαιώματα στην 
προαναφερόμενη ιδιοκτησία, για να λάβουν γνώση και για τις νόμιμες 
συνέπειες. 


Θεσσαλονίκη, 30 Σεπτεμβρίου 1987 
Ο Πληρεξούσιος Δικηγόρος 
ΠΟΛΥΔΕΥΚΗΣ Β. ΣΑΜΟΛΑΔΑΣ 
(Αρ. Διπλ. 3ου Δημ; Ταμ. Θεσ/κης 345474/87) 

-♦- 


(5) 

Ανακοίνωση παρακατάθεσης αποζημίωσης λόγω προσκυρώσεως στο 
Ν. Θεσ/νίκης. 


Ενόψη των διατάξεων του Ν.Δ. 17.7.1923 «περί σχεδίων πόλεων, 
Νομών κ.λπ.» και του άρθρου 7 παρ. 1 τουΑ.Ν. 1731/1939, γνωστο¬ 
ποιείται προς κάθε ενδιαφερόμενο και προς τους φερόμενους δικαιού¬ 
χους 1) Αλεξάνδρα Κιζάκη, 2) Αθανάσιο Κιζάκη, 3) Ανθούλη Κιζάκη, 
4) Αναστασία Κιζάκη, 5) Ιωάννη Καλόν και 6) Παντελή Καλόν, όλων 


κατοίκων Θεσ/νίκης, ότι σε εκτέλεση της ύπ’ αριθμ. 4124/1978 πρά¬ 
ξεως τακτοποιήσεως και αναλογισμού αποζημιώσεως του Γραφείου 
Πολεοδομίας Θεσ/νίκης που κυρώθηκε με την υπ’ αριθμ. 51574/ 
1979 απόφαση του Νομάρχη Θεσ/νίκης και της υπ’ αριθμ. 5190/87 
αποφάσεως του Μονομελούς Πρωτοδικείου Θεσ/νίκης, παρακατατέ¬ 
θηκε στο Ταμείο Παρακαταθηκών και Δανείων (υποκατάστημα Θεσ/ 
νίκης) η προσδιορισθείσα προσωρινή αποζημίωση του αναφερομένου 
στην παραπάνω πράξη και προακυρουμένου στην ιδιοκτησία των κατα¬ 
θετών 1) Χρυσοστόμου Ιακώβου Παπαδοπούλου και 2) Θεοφάνη Ιακώ¬ 
βου Παπαδοπούλου οικοπεδικού τμήματος με τα στοιχεία 6 - 7 - 8 - 3 
- 6 εμβ. 26 μ 2 που φέρεται ότι ανήκει στην ιδιοκτησία των καθ’ ων ως 
άνω με υποχρέους τους καταθέτες και βρίσκεται στην οδό Ανατολικής 
Θράκης στο Συνοικισμό Κ. Τούμπας του Δήμου και Νομού Θεσ/νίκης 
και ότι για το σκοπό αυτό εκδόθηκε το υπ’ αριθμ. 401237/24.9.87 
Γραμμάτιο συστάσεως παρακαταθήκης, το οποίο και κατατέθηκε στο 
συμβολαιογράφο Θεσ/νίκης Ευάγγελο Βαντσίδη, συνταχθείσης σχετι¬ 
κής της υπ, αριθμ. 9036/30.9.87 πράξεως αυτού, αποδοτέο στους 
κατά Νόμο δικαιούχους ειδοποιούντας ως εκ τούτου οι αξιούντες 
εμπράγματα δικαιώματα στην προαναφερόμενη ιδιοκτησία, για να λά¬ 
βουν γνώση και για τις νόμιμες συνέπειες. 


Θεσσαλονίκη, 1 Οκτωβρίου 1987 
Ο Πληρεξούσιος Δικηγόρος 
ΠΟΛΥΔΕΥΚΗΣ Β. ΣΑΜΟΛΑΔΑΣ 
(Αρ. διπλ. 3ου Δημ. Ταμείου Θεσ/κης 345473/87) 

-φ-- 


( 6 ) 


Παρακατάθεση ποσού αποζημίωσης λόγω προσκυρώσεως. 


Η Βασιλική Κων/νου Παρρά και Παναγιώτης Αγγέλου Γαφύφαλος 
με το υπ’ αριθμό 880309 γραμμάτιο συστάσεως παρακαταθήκης κατέ¬ 
θεσε το ποσόν 188.600 δραχμών. 

Μεταβιβάζεται λόγω προσκυρώσεως σύμφωνα με την υπ’ αριθμ. 
66/1982 πράξη προσκυρώσεως, τακτοποιήσεως και αναλογισμού 
αποζημιώσεως του πολεοδομικού γραφείου Πειραιώς τα υπό στοιχεία 
14 - 28' - 28 - 29 - 14 τμήμα οικοπέδου που εικονίζεται στο συνο- 
δεύον την άνω πράξη από 28.7.1982 τοπογραφικό διάγραμμα του τε¬ 
χνικού υπαλλήλου Ευαγγέλου Σιδέρη που βρίσκεται στο υπ’ αριθ. Ο.Τ. 
376 του δήμου Παλαιού - Φαλήρου και επί των οδών Μάρκου Μπό- 
τσαρη και Ελευθερίου Βενιζέλου επιφάνειας μ 2 16,40. Με αριθμό απο¬ 
φάσεως 449/1986 Μονομελούς Πρωτοδικείου Αθηνών 11.500 δρχ. 
κατά μ 2 και αριθμό δηλώσεως Φ.Μ.Α. 1602/87 Οικονομικής Εφορίας 
Παλαιού - Φαλήρου Φ 766 Κ 120079. 

Αθήνα, 8 Οκτωβρίου 1987 
Ο Πληρεξούσιος Δικηγόρος 
ΠΑΣΧΑΛΗΣ ΜΙΧ. ΠΑΣΧΑΛΙΔΗΣ 
(Αριθ. διπλ. Δημ. Ταμείου Δικ. Εισπρ. Αθηνών 922793/87/ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




